Source: http://nrsr.sk.sayit.parldata.eu/6-n%C3%A1rodn%C3%A1-rada-2012-/1-sch%C3%B4dza/1-de%C5%88-rokovania-4-4-2012
Timestamp: 2017-09-23 23:47:54+00:00
Document Index: 15568680

Matched Legal Cases: ['čl. 75', 'čl. 77', 'čl. 109', '§ 6', '§ 45', '§ 7', 'čl.92', '§ 15', 'čl. 76', '§ 8', '§ 12', 'čl. 89', 'čl. 90', 'čl. 92']

Zobraziť sekciu: 1. deň rokovania, 4. 4. 2012 :: SayIt
Povedané pred začiatkom schôdze.
Panie poslankyne, páni poslanci, zaujmite miesta v rokovacej sále, chceli by sme začať presne o desiatej, príde aj pán prezident Slovenskej republiky a bolo by nedôstojné, keby sme museli čakať na vás.
Vážené panie poslankyne, vážení páni poslanci, žiadam vás, aby ste prišli do rokovacej sály, za chvíľočku začneme s ustanovujúcou schôdzou. Zástupcov médií žiadam, aby opustili rokovaciu sálu. Zatiaľ vám ďakujeme za obrovský záujem.
Pauza do začiatku schôdze.
Vážené panie poslankyne, páni poslanci, prosím, aby ste zaujali svoje miesta v rokovacej sále.
Príchod prezidenta SR Ivana Gašparoviča v sprievode predsedu NR SR Pavla Hrušovského za zvukov prezidentských fanfár.
Vážené panie poslankyne, páni poslanci, dovoľte, aby som vás čo najsrdečnejšie privítal na ustanovujúcej schôdzi Národnej rady Slovenskej republiky.
Osobitne mi dovoľte privítať pána prezidenta Slovenskej republiky Ivana Gašparoviča.
Ďalej vítam predsedníčku vlády Slovenskej republiky pani Ivetu Radičovú.
Vítame aj predsedníčku Ústavného súdu Slovenskej republiky pani Ivettu Macejkovú.
Vítam aj všetkých ostatných pozvaných hostí na ustanovujúcu schôdzu Národnej rady, vás, ctené dámy a páni, ktorí ste na balkóne Národnej rady Slovenskej republiky.
Dnešný deň považujme za historický aj pre ďalší vývoj nielen v politike, ale aj v riešení mnohých spoločensko-politických problémov preto, lebo dnes sa ujímame výkonu svojho poslaneckého mandátu.
Pán prezident Slovenskej republiky mi listom oznámil, že sa rozhodol na dnešný deň zvolať ustanovujúcu schôdzu Národnej rady, na ktorej poslanci zvolení 10. marca tohto roku zložia ústavou predpísaný sľub, čím sa ujmeme nášho poslaneckého mandátu.
Program ustanovujúcej schôdze som stanovil podľa zákona o rokovacom poriadku, ktorému predchádzalo rokovanie so všetkými predsedami parlamentných politických strán a hnutí, ktoré sú zastúpené v Národnej rade na základe výsledkov parlamentných volieb.
Dovoľte, aby som vás ďalej informoval, že prvým bodom programu bude skladanie sľubu poslancov, ktorý každý zvolený poslanec podľa čl. 75 ods. 1 Ústavy Slovenskej republiky skladá na ustanovujúcej schôdzi.
Pri skladaní poslaneckého sľubu budeme postupovať tak, že po prečítaní poslaneckého sľubu, tak ako je uvedený v Ústave Slovenskej republiky, každý poslanec položí pravú ruku na ústavu, povie slovo "sľubujem" a podá predsedovi Národnej rady ruku. Potom svojím podpisom potvrdí zloženie sľubu.
Sľub budeme skladať tak, že ako prvý do rúk podpredsedu Národnej rady Bélu Bugára zložím sľub ako prvý. Po mne zložia sľub doterajší podpredsedovia Národnej rady Béla Bugár a pán poslanec Fico. Po nich zložia sľub doterajší členovia vlády a po nich budeme skladať sľub postupne tak, že poslanci od prvého radu po celej šírke rokovacej sály až po posledný rad v poradí tak, ako budú k sľubu menovite vyzývaní podpredsedom Národnej rady Bélom Bugárom, a budú vždy sa zaraďovať na koniec radu, v ktorom majú svoje miesta, s tým, že budú postupovať tak, že v konečnom dôsledku zaujmú miesto, ktoré je im určené v rokovacej sále podľa zasadacieho poriadku.
Rád by som ešte chcel upozorniť na jednu veľmi dôležitú ústavnú skutočnosť, že odmietnutie sľubu alebo sľub s výhradou má za následok stratu poslaneckého mandátu.
Pristúpime teraz k skladaniu sľubu.
Chcem vás poprosiť, aby počas celého slávnostného aktu skladaniu sľubu všetci prítomní poslanci v rokovacej sále a pozvaní hostia stáli.
Poprosím teraz podpredsedu Národnej rady Bélu Bugára, aby ústavou predpísaný sľub predniesol pred poslancami Národnej rady.
Mikuláš Dzurinda, poslanec NR SR
Jozef Mihál.
Rudolf Chmel.
Daniel Krajcer.
Martin Chren.
Ladislav Andreánsky.
Michal Bagačka.
Otto Brixi.
Martin Fecko.
Eva Horváthová.
Eva Horváthová, poslankyňa NR SR
Igor Hraško.
Mikuláš Huba.
Erika Jurinová.
Lucia Nicholsonová.
Dušan Bublavý.
Jaroslav Demian.
Jaroslav Demian, poslanec NR SR
Daniel Duchoň.
Miroslav Kadúc.
Helena Mezenská.
Ján Mičovský.
Peter Pollák.
Mária Ritomská.
Mária Ritomská, poslankyňa NR SR
Ľudovít Kaník.
Milan Géci.
Milan Géci, poslanec NR SR
Augustín Hambálek.
Augustín Hambálek, poslanec NR SR
Igor Choma.
Mária Janíková.
Ladislav Kamenický.
Marián Kéry.
Marián Kéry, poslanec NR SR
Tibor Lebocký, poslanec NR SR
Iveta Lišková.
Michal Lukša, poslanec NR SR
Marián Kvasnička.
Jozef Mikloško.
Peter Muránsky.
Alojz Přidal.
Svetlana Pavlovičová.
Anton Martvoň.
Bibiána Obrimčáková.
Branislav Ondruš.
Milan Panáček.
Róbert Puci.
Pavol Zajac.
Jana Žitňanská.
Gabriel Csicsai.
Gabriel Csicsai, poslanec NR SR
Elemér Jakab, poslanec NR SR
Marian Záhumenský.
Anna Vitteková.
Viktor Stromček.
Marián Saloň.
Peter Šuca.
László Solymos.
Boris Susko.
Ľubomír Želiezka.
Pán predseda, oznamujem vám, že všetci poslanci zložili Ústavou Slovenskej republiky predpísaný sľub poslanca.
Pavol Hrušovský, doterajší predseda NR SR
Odchod prezidenta SR Ivana Gašparoviča v sprievode predsedu NR SR Pavla Hrušovského.
Pokračovanie rokovania o 14.21 hodine.
Vážené panie poslankyne, vážení páni poslanci, prosím, aby ste zaujali svoje miesta v rokovacej sále a pripravili aj svoje hlasovacie karty, budeme pokračovať v prerušenom rokovaní ustanovujúcej schôdze Národnej rady Slovenskej republiky.
Vážené panie poslankyne, vážení páni poslanci, prichádza prezident Slovenskej republiky.
Príchod prezidenta SR Ivana Gašparoviča v sprievode predsedu NR SR Pavla Hrušovského.
Panie poslankyne, páni poslanci, budeme pokračovať v prerušenom rokovaní ustanovujúcej schôdze Národnej rady Slovenskej republiky, na ktorej chcem privítať aj pána prezidenta Slovenskej republiky Ivana Gašparoviča.
Ešte predtým, ako budeme pokračovať v rokovaní, chcem vás informovať o tom, že
stopäťdesiati poslanci Národnej rady Slovenskej republiky zvolení 10. marca zložili ústavou predpísaný sľub.
Ďalej považujem za dôležité informovať, že pán prezident Slovenskej republiky počas prerušenia rokovania vymenoval vládu Slovenskej republiky. Najskôr pána premiéra a potom ostatných členov vlády, ktorých dovoľte, aby som privítal na rokovaní ustanovujúcej schôdze Národnej rady Slovenskej republiky.
Zároveň vám, pán premiér, ale aj vám, členovia vlády Slovenskej republiky, poprial múdre, zodpovedné a úspešné vládnutie tak, aby vaše vládnutie, vaše rozhodnutia boli na prospech všetkých občanov Slovenskej republiky. Zaželal vám veľa dobrých rozhodnutí a zaprial dobrú spoluprácu medzi Národnou radou Slovenskej republiky a vládou Slovenskej republiky. Ešte raz vám blahoželám.
Panie poslankyne, páni poslanci, na základe tejto ústavnej skutočnosti chcem ďalej Národnú radu informovať o tom, že po vymenovaní vlády podľa čl. 77 a čl. 109 Ústavy Slovenskej republiky je výkon funkcie člena vlády nezlučiteľný s výkonom poslaneckého mandátu, ktorý sa počas výkonu funkcie člena vlády neuplatňuje.
Na základe týchto skutočností som podľa príslušných ustanovení zákona o rokovacom poriadku a zákona o voľbách Národnej rady Slovenskej republiky vyhlásil dnešným dňom nastúpenie náhradníkov na neuplatňované mandáty poslancov členov vlády a nastúpenie náhradníkov tak, aby ešte na tejto schôdzi mohli zložiť ústavou predpísaný sľub. Chcem vás informovať, že
- na neuplatňovaný mandát za Roberta Fica nastúpi náhradník Viliam Holeva,
- na neuplatňovaný mandát za Roberta Kaliňáka nastúpi Ľuboš Blaha,
- za Mareka Maďariča Viera Mazúchová (pozn. red.: správne má byť "Mazúrová"),
- za Jána Počiatka Milan Halúz,
- za Dušana Čaploviča Ján Babič,
- za Petra Kažimíra Rastislav Čepák,
- za Ľubomíra Jahnátka Peter Fitz,
- za Jána Richtera Viera Kučerová,
- za Petra Žigu Štefan Hreha a
- za Martina Glváča Jozef Ježík.
Panie poslankyne, páni poslanci, teraz pristúpime k
Prosím zamestnancov Kancelárie Národnej rady, aby do rokovacej sály prišli náhradníci.
A poprosím teraz podpredsedu Národnej rady Bélu Bugára, aby prečítal ústavou predpísaný sľub poslanca Národnej rady, a poprosím všetkých prítomných v rokovacej sále, poslancov, ale aj pozvaných hostí, aby počas skladania sľubu stáli.
Príchod poslancov náhradníkov do rokovacej sály.
Teraz prosím poslancov budúcich.
Pán Viliam Holeva, nech sa páči.
Viera Mazúrová, poslankyňa NR SR
Milan Halúz.
Rastislav Čepák.
Viera Kučerová.
Štefan Hreha.
Štefan Hreha, poslanec NR SR
Jozef Ježík.
Jozef Ježík, poslanec NR SR
Pán predseda, oznamujem vám, že všetci poslanci náhradníci zložili ústavou predpísaný sľub poslanca.
Pavol Hrušovský, <strong>doterajší</strong> predseda NR SR
Platnosť voľby poslancov vrátane nastúpenia náhradníkov na neuplatňované poslanecké mandáty preskúma mandátový a imunitný výbor po jeho zriadení Národnou radou Slovenskej republiky.
Panie poslankyne, páni poslanci, v zmysle príslušných ustanovení Ústavy Slovenskej republiky, zákona o rokovacom poriadku ma požiadal o možnosť vystúpiť pred poslancami Národnej rady Slovenskej republiky pán prezident Ivan Gašparovič.
Pán prezident, plníme vašu vôľu, nech sa páči, máte slovo.
Ďakujem pánovi prezidentovi za vystúpenie pred poslancami Národnej rady Slovenskej republiky.
Panie poslankyne, páni poslanci, budeme pokračovať v rokovaní ustanovujúcej schôdze tretím bodom programu, ktorým je schválenie
návrhu volebného poriadku o podrobnostiach o hlasovaní a voľbách na ustanovujúcej schôdzi Národnej rady Slovenskej republiky VI. volebného obdobia,
ktorý som predložil v súlade s § 6 zákona o rokovacom poriadku.
Návrh volebného poriadku bol zaslaný jednotlivým predsedom politických strán ešte pred ustanovujúcou schôdzou Národnej rady, aby mohli v prípade vzniesť pozmeňujúce návrhy k predloženému návrhu. Počas prípravy volebného poriadku som nedostal žiadne návrhy na zmenu, preto je predložený tak, ako bol pôvodne vypracovaný.
Tento návrh máte predložený ako parlamentnú tlač 1 a máte ju všetci rozdanú do lavíc k dispozícii.
Teraz otváram rozpravu o tomto bode programu. Chcem sa prítomných pánov poslancov opýtať, či sa chce niekto prihlásiť k prerokovávanému bodu programu a predniesť pozmeňujúce návrhy. Konštatujem, že nie. Preto vyhlasujem rozpravu o tomto bode programu za skončenú.
A pristúpime teraz k hlasovaniu o návrhu uznesenia, ktorým Národná rada Slovenskej republiky schvaľuje volebný poriadok.
Panie poslankyne, páni poslanci, budeme teraz hlasovať. Chcem poprosiť, aby sme sa sústredili na hlasovanie, zvlášť tí poslanci, ktorí hlasujú prvýkrát ako ústavní činitelia a poslanci Národnej rady Slovenskej republiky, aby sme sa vyhli prípadným omylom a osvedčili svojím hlasovaním váš súhlas, resp. vyjadrili postoj k prerokovávanému bodu programu.
145 prítomných poslancov, za návrh hlasovalo 141, 4 nehlasovali.
Konštatujem, že Národná rada Slovenskej republiky návrh volebného poriadku o podrobnostiach o hlasovaní na ustanovujúcej schôdzi pre VI. volebné obdobie schválila.
Teraz budeme pokračovať v rokovaní štvrtým bodom programu, ktorým je
návrh na voľbu overovateľov poslancov Národnej rady Slovenskej republiky,
ktorý máte ako tlač, pod parlamentnou tlačou č. 2.
Návrh poslancov za jednotlivé kluby vznikol po dohode predsedov strán a predsedov poslaneckých klubov, ktorých mená poslancov máte uvedené v parlamentnej tlači, ktorú som spomínal, s tým, že pán predseda strany SaS požiadal o zmenu mena poslanca, ktorý bude overovateľom za stranu SaS, kde máte v návrhu uvedenú pani poslankyňu Nicholsonovú. Poprosím vás, aby ste si namiesto pani poslankyne Nicholsonovej napísali pána poslanca Martina Poliačika, ktorý je návrhom na overovateľa za stranu SaS.
Po tejto informácii otváram rozpravu o tomto bode programu. Chcem sa opýtať prítomných poslancov, či sa chce niekto vyjadriť k predloženému návrhu. Nie. Preto vyhlasujem rozpravu za skončenú. Pristúpime k hlasovaniu o návrhu, prezentujme sa a hlasujme.
149 prítomných, 149 za návrh.
Štvrtým bodom programu ustanovujúcej schôdze je voľba, pardon, je zriadenie Mandátového a imunitného výboru Národnej rady Slovenskej republiky.
Rokovanie o zriadení Mandátového a imunitného výboru Národnej rady Slovenskej republiky a zriadení Výboru Národnej rady Slovenskej republiky pre nezlučiteľnosť funkcií a návrh na určenie členov týchto výborov, tlač 3.
Ešte predtým chcem oznámiť, že na základe zvolenia overovateľov na ustanovujúcej schôdzi budú overovateľmi pán poslanec Goga a pán poslanec Jozef Viskupič.
Teraz pristúpime k zriadeniu mandátového a imunitného výboru a výboru pre nezlučiteľnosť funkcií a určenie počtu členov týchto výborov. Zriadenie týchto výborov je povinnosťou, ktorá vyplýva pre Národnú radu zo zákona o rokovacom poriadku, a návrh je predložený v súlade s § 45 a § 7 zákona tak, aby boli oba výbory zriadené na základe princípu pomerného zastúpenia politických strán a hnutí v Národnej rade.
Návrh na zriadenie a určenie počtu členov výborov ste dostali ako parlamentnú tlač 3.
Pristúpime k prerokovaniu tohoto bodu, o ktorom otváram rozpravu. Pýtam sa, či sa chce niekto do rozpravy prihlásiť. Konštatujem, že nie, preto rozpravu vyhlasujem za skončenú.
Najskôr navrhujem, aby sme hlasovali o uznesení, ktorým Národná rada zriaďuje Mandátový a imunitný výbor Národnej rady a určuje, že výbor bude mať pätnásť členov vrátane jeho predsedu. Prosím, prezentujme sa a o návrhu hlasujme.
150 poslancov prítomných, 149 za návrh, 1 nehlasoval.
Konštatujem, že Národná rada svojím uznesením zriadila mandátový a imunitný výbor a určila, že výbor bude mať pätnásť členov.
Teraz budeme hlasovať o uznesení, ktorým Národná rada zriaďuje Výbor pre nezlučiteľnosť funkcií a určuje počet členov výboru na pätnásť vrátane predsedu výboru. Prosím, prezentujme sa a hlasujme.
150 prítomných, 150 za návrh.
Konštatujem, že Národná rada návrh uznesenia o zriadení a určení počtu členov výboru pre nezlučiteľnosť funkcií schválila.
Šiestym bodom programu je voľba predsedu Mandátového a imunitného výboru a voľba predsedu výboru pre nezlučiteľnosť funkcií.
Návrh ste dostali ako parlamentnú tlač pod číslom 4.
Rokovanie o návrhu na voľbu predsedu Mandátového a imunitného výboru Národnej rady Slovenskej republiky a voľbu predsedu Výboru Národnej rady Slovenskej republiky pre nezlučiteľnosť funkcií a návrh na určenie členov týchto výborov, tlač 4.
Kandidátom na predsedu výboru mandátového a imunitného výboru je pán poslanec Miroslav Číž a kandidátom na predsedu výboru pre nezlučiteľnosť funkcií je pán poslanec Miroslav Beblavý.
Teraz otváram k predloženému návrhu rozpravu. Pýtam sa, či sa chce niekto z poslancov do rozpravy prihlásiť. Konštatujem, že nie, preto ju vyhlasujem za skončenú.
A chcem ďalej informovať, že podľa čl.92 ods. 1 Ústavy Slovenskej republiky predsedov výborov volí Národná rada tajným hlasovaním, na zvolenie ktorých podľa § 15 zákona o rokovacom poriadku je potrebná nadpolovičná väčšina prítomných poslancov Národnej rady. Pred pár minútami sme si odsúhlasili návrh volebného poriadku, podľa ktorého budeme pri tajnej voľbe ďalej postupovať.
Dovoľte, aby som vás informoval o akte tajného hlasovania. Úprava hlasovacích lístkov sa uskutoční v zasadacej miestnosti za rokovacom sálou, do ktorej budeme vchádzať z priestoru rokovacej sály po mojej pravej strane. Od povereného overovateľa dostane poslanec hlasovací lístok, o čom vykoná príslušný záznam v zozname poslancov, a potom poslanec prejde do určeného priestoru na to vyhradeného, aby mohol vykonať tajnú voľbu, po ktorej poslanec vloží do volebnej schránky hlasovací lístok, po ktorej overovatelia zrátajú počet odovzdaných hlasov, vydaných hlasovacích lístkov a počet hlasov odovzdaných pre jednotlivých kandidátov.
Tento postup, panie poslankyne, páni poslanci, budeme uplatňovať pri všetkých tajných voľbách na ustanovujúcej schôdzi Národnej rady Slovenskej republiky.
Ešte vás chcem informovať o spôsobe vyjadrenia vôle pri tajnej voľbe tak, aby sme sa vyhli prípadnému spochybneniu, či je, alebo nie je hlasovací lístok platný. Preto budeme hlasovať tak, že svoju voľbu vyjadríte na hlasovacom lístku pri každom mene a priezvisku kandidáta s tým, že zakrúžkujete tú alternatívu, za ktorú hlasujete: "za", "proti" alebo "zdržiavam sa hlasovania".
Hlasovací lístok je neplatný, ak poslanec po prvé pri niektorom mene a priezvisku kandidáta nevyjadrí svoju voľbu a ak hlasovací lístok menil alebo doplnil. Takisto sa tento spôsob tajnej voľby použije pri každej tajnej voľbe na ustanovujúcej schôdzi Národnej rady.
Ešte vás chcem upozorniť, že hlasovanie vykonávame teraz naraz. Hlasovacie lístky budú označené a odlíšené farebne.
Poprosím teraz všetkých overovateľov, ktorých Národná rada zvolila, aby sa ujali svojej funkcie, dohliadli na priebeh tajného hlasovania, a súčasne ich prosím, aby hlasovali ako prví. Poprosím najskôr overovateľov, páni poslanci, aby sa odobrali do priestoru určeného na vykonanie tajnej voľby.
Panie poslankyne, páni poslanci, pristúpime k tajnému hlasovaniu o voľbe predsedov výborov Národnej rady Slovenskej republiky – mandátového a imunitného a výboru pre nezlučiteľnosť funkcií.
Panie poslankyne, páni poslanci, chcem sa opýtať, či všetci poslanci, ktorí chceli vyjadriť svoju vôľu v tajnom hlasovaní, tak urobili. Neregistrujem žiadnu požiadavku na predĺženie tajnej voľby a dôvody, ktoré by ma k tomu oprávňovali, preto vyhlasujem tajnú voľbu za skončenú a prosím overovateľov, aby zrátali a oznámili výsledky tajnej voľby Národnej rade Slovenskej republiky.
Vyhlasujem, páni poslanci, pätnásťminútovú prestávku, počas ktorej overovatelia zrátajú hlasy odovzdané poslancami pre jednotlivých kandidátov na predsedov výborov.
Prosím pánov poslancov, aby zaujali svoje miesta v rokovacej sále, budeme pokračovať v prerušenom rokovaní vyhlásením výsledku tajnej voľby na voľbu predsedu výboru mandátového a imunitného a predsedu výboru pre nezlučiteľnosť funkcií.
Panie poslankyne, páni poslanci, poprosím vás, aby ste sa dostavili do rokovacej sály, zaujali svoje miesta.
A poprosím teraz povereného overovateľa pána poslanca Gogu, aby Národnú radu informoval o výsledku tajného hlasovania o voľbe predsedu mandátového a imunitného a predsedu výboru pre nezlučiteľnosť funkcií.
Overovatelia konštatujú, že v tajnom hlasovaní bol za predsedu Mandátového a imunitného výboru Národnej rady Slovenskej republiky zvolený pán Miroslav Číž.
Ďakujem pánovi overovateľovi, ktorý oznámil Národnej rade výsledok tajnej voľby za predsedov výboru mandátového a imunitného a výboru pre nezlučiteľnosť funkcií.
Vyhlasujem, že pán poslanec Miroslav Číž bol zvolený za predsedu mandátového a imunitného výboru a pán poslanec Beblavý za predsedu Výboru Národnej rady pre nezlučiteľnosť funkcií.
Blahoželám, páni poslanci, k zvoleniu.
Teraz pristúpime k rokovaniu o siedmom bode programu, ktorým je voľba ďalších členov mandátového a imunitného výboru a voľba členov výboru pre nezlučiteľnosť funkcií, ktorých počet na základe princípu pomerného zastúpenia sme stanovili na 15 poslancov v každom výbore vrátane predsedov výborov.
Návrh na voľbu máte rozdaný ako parlamentnú tlač pod číslom 5.
Rokovanie o návrhu na voľbu ďalších členov Mandátového a imunitného výboru Národnej rady Slovenskej republiky a voľbu ďalších členov Výboru Národnej rady Slovenskej republiky pre nezlučiteľnosť funkcií, tlač 5.
Chcem sa prítomných poslancov opýtať a zároveň otváram rozpravu o tomto bode programu, či sa chce niekto prihlásiť k prerokovávanému bodu programu a vystúpiť a predniesť prípadný pozmeňovací návrh. Konštatujem, že nie, preto vyhlasujem rozpravu o tomto bode programu za skončenú, čo nám umožňuje pristúpiť k hlasovaniu o návrhu na voľbu členov mandátového a imunitného výboru a členov výboru pre nezlučiteľnosť funkcií, na zvolenie ktorých je potrebný súhlas nadpolovičnej väčšiny prítomných poslancov.
Najskôr, panie poslankyne, páni poslanci, budeme hlasovať o návrhu na voľbu ďalších členov mandátového a imunitného výboru. Prosím, prezentujme sa a o návrhu hlasujme.
144 poslancov prítomných, 144 hlasovalo za návrh.
Pristúpime teraz k hlasovaniu o voľbe členov výboru pre nezlučiteľnosť funkcií, tak ako máte návrh pod tlačou, pod poradovým číslom 5. Prosím, prezentujme sa a hlasujme.
144 poslancov prítomných, 142 poslancov za návrh (pozn. red.: nehlasovali 2).
Konštatujem, že Národná rada zvolila členov Výboru pre nezlučiteľnosť funkcií Národnej rady Slovenskej republiky.
Panie poslankyne, páni poslanci, ďalším bodom programu ustanovujúcej schôdze je návrh mandátového a imunitného výboru na overenie platnosti voľby poslancov Národnej rady Slovenskej republiky zvolených vo voľbách 10. marca a informácia o nastúpení náhradníkov na neuplatňované mandáty poslancov.
Rokovanie o návrhu Mandátového a imunitného výboru Národnej rady Slovenskej republiky na overenie platnosti voľby poslancov Národnej rady Slovenskej republiky, zvolených vo voľbách 10. marca 2012 a informácia o nastúpení náhradníkov na neuplatňované mandáty poslancov.
Vyhradzujem čas na rokovanie a preskúmanie platnosti voľby poslancov do 17.00 hod., do ktorej prosím predsedu výboru, aby výbor zvolal po prerokovaní tohoto bodu programu...
Málo. Pýtam sa pána predsedu, či si vyhradzuje dlhší čas na...
Nie. Preto, páni poslanci, 30 minút, do 17.00 hod. prerušujem rokovanie. Budeme pokračovať. Prepáčte, ešte dávam slovo pánovi predsedovi výboru mandátového a imunitného.
Panie poslankyne, páni poslanci, chcem vás poprosiť, aby sme, ak nie je na to iný dôvod, sa v rokovacej sále zišli o 16.45 hod., pokiaľ mandátový a imunitný výbor prerokuje do tohto času bod programu, tak budeme pokračovať v rokovaní o 16.45 hod.
Panie poslankyne, páni poslanci, pán predseda mandátového a imunitného výboru ma informoval, že výbor prerokoval návrh na overenie platnosti voľby poslancov skôr, ako som predpokladal, preto poprosím teraz pána predsedu, aby Národnú radu informoval o výsledku overovania platnosti voľby poslancov.
Aj ja vám, pán predseda, za informáciu o výsledku rokovania mandátového a imunitného výboru. Prosím, zaujmite miesto pre navrhovateľov. Neodchádzajte, nech sa páči.
Otváram rozpravu o tomto bode programu. Chcem sa, páni poslanci, opýtať, či sa chce niekto k predloženej informácii o nastúpení náhradníkov a správe o preskúmaní osvedčení o zvolení za poslancov do rozpravy prihlásiť. Konštatujem, že nie, preto pristúpime k hlasovaniam o dvoch návrhoch uznesení.
Najskôr budeme hlasovať o návrhu uznesenia, ktorým Národná rada podľa čl. 76 ústavy a § 8 ods. 2 zákona o rokovacom poriadku overuje platnosť voľby poslancov Národnej rady Slovenskej republiky.
Prosím, prezentujme sa a o návrhu uznesenia hlasujme.
141 poslancov prítomných, 140 za návrh, 1 nehlasoval.
Konštatujem, že Národná rada schválila uznesenie, ktorým overila platnosť voľby poslancov Národnej rady zvolených vo voľbách 10. marca.
Teraz budeme hlasovať o návrhu uznesenia o nastúpení náhradníkov na neuplatňované mandáty poslancov.
Prezentujme sa a o návrhu uznesenia hlasujme.
144 poslancov prítomných, 144 poslancov za návrh.
Národná rada vzala na vedomie svojím uznesením neuplatňovanie mandátov poslancov Národnej rady a nastúpenie náhradníkov.
Ďakujem pánovi predsedovi výboru mandátového a imunitného.
Budeme teraz pokračovať rokovaním o vytvorení poslaneckých klubov podľa § 12 zákona o rokovacom poriadku.
Panie poslankyne, páni poslanci, počas rokovania a prestávok v Národnej rade Slovenskej republiky na ustanovujúcej schôdzi mi boli doručené návrhy na utvorenie týchto poslaneckých klubov a návrh na predsedov výborov, na predsedov jednotlivých poslaneckých klubov.
Na vytvorenie klubu poslancov za stranu SMER - sociálna demokracia celkom v počte 83 členov. Predsedníčkou klubu bola zvolená poslankyňa Jana Laššáková.
Ďalej bol vytvorený poslanecký klub za Kresťanskodemokratické hnutie celkom v počte 16 členov. Predsedom klubu bol zvolený poslanec Pavol Hrušovský.
Ďalej návrh na vytvorenie klubu poslancov za hnutie Obyčajní ľudia a nezávislé osobnosti celkom v počte 16 členov. Predsedom poslaneckého klubu bol zvolený pán poslanec Viskupič.
Ďalej návrh na zriadenie poslaneckého klubu poslancov za stranu MOST - HÍD celkom v počte 13 členov. Predsedom poslaneckého klubu bol zvolený pán poslanec László Solymos.
Ďalej návrh na vytvorenie poslaneckého klubu za Slovenskú demokratickú a kresťanskú úniu - Demokratickú stranu celkom v počte 11 členov. Predsedom ktorého poslaneckého klubu bol zvolený pán poslanec Kaník.
A ďalej návrh na vytvorenie poslaneckého klubu za stranu Sloboda a Solidarita v počte 11 členov s tým, že klub rozhodol o voľbe predsedu pána poslanca Miškova.
Prosím, panie poslankyne, páni poslanci, aby Národná rada informáciu o zriadení poslaneckých klubov vzala na vedomie.
Teraz pristúpime k deviatemu bodu programu, ktorým je
návrh na voľbu predsedu Národnej rady Slovenskej republiky.
Návrh na voľbu predsedu Národnej rady ste dostali ako parlamentnú tlač pod poradovým č. 6.
Návrh kandidáta na predsedu Národnej rady podali poslanci zvolení za stranu SMER - sociálna demokracia, ktorí navrhujú zvoliť kandidáta Pavla Pašku do funkcie predsedu Národnej rady Slovenskej republiky.
O tomto bode programu otváram rozpravu. Chcem sa opýtať prítomných poslancov, či sa chce niekto v rozprave vyjadriť. Pán poslanec, hovorte za seba, nie za ostatných. Konštatujem, že nie. Preto vyhlasujem rozpravu o tomto bode programu za skončenú.
A skôr, ako pristúpime k vykonaniu voľby, chcem vás informovať, že podľa čl. 89 Ústavy Slovenskej republiky Národná rada volí predsedu v tajnom hlasovaní, na zvolenie ktorého je treba nadpolovičná väčšina všetkých poslancov Národnej rady Slovenskej republiky.
Pri tajnej voľbe budeme postupovať podľa schváleného volebného poriadku spôsobom obdobným, ako sme postupovali pri predchádzajúcich tajných voľbách predsedov mandátového a imunitného výboru a predsedu výboru pre nezlučiteľnosť funkcií.
Dovoľte mi, aby som vám pripomenul, že svoju voľbu vyjadríte tak, že na hlasovacom lístku pri mene a priezvisku kandidáta zakrúžkujete tú alternatívu, za ktorú hlasujete. Teda využiť jednu z troch možností: "za", "proti" alebo "zdržiavam sa hlasovania".
Poprosím teraz overovateľov, ktorých sme zvolili, aby sa ujali svojej funkcie. Dohliadli na hladký priebeh a zákonný priebeh tajného hlasovania. Súčasne ich prosím, aby tajnú voľbu uskutočnili ako prví.
Prosím overovateľov, aby sa odobrali do miestnosti určenej na uskutočnenie tajnej voľby, ktorú zároveň, panie poslankyne, páni poslanci, otváram.
A prosím všetkých poslancov, aby svoju vôľu vykonali osobnou účasťou na tajnej voľbe kandidáta na predsedu Národnej rady Slovenskej republiky.
Panie poslankyne, páni poslanci, chcem sa spýtať, že či všetci, ktorí ste chceli vyjadriť voľbou svoju vôľu na voľbu predsedu Národnej rady, ste tak urobili. Ak, ak áno, vyhlasujem tajné voľby za skončené a prosím overovateľov, aby pristúpili k zrátaniu hlasov pre kandidáta na predsedu Národnej rady.
Po spracúvaní výsledkov tajného hlasovania.
Panie poslankyne, páni poslanci, prosím, aby ste zaujali svoje miesta v rokovacej sále. Budeme pokračovať v prerušenom rokovaní k bodu programu voľba predsedu Národnej rady Slovenskej republiky.
Poprosím teraz povereného overovateľa pána poslanca Gogu, aby Národnej rade oznámil výsledok tajného hlasovania o voľbe predsedu Národnej rady Slovenskej republiky.
Zo 148 platných hlasovacích lístkov overovatelia zistili, že o návrhu na voľbu Pavla Pašku za predsedu Národnej rady Slovenskej republiky hlasovalo za 130 poslancov, proti 11 poslancov...
Panie poslankyne, páni poslanci, dovoľte, aby som na základe informácie overovateľa vyhlásil, že nadpolovičnou väčšinou hlasov všetkých poslancov Národnej rady Slovenskej republiky bol pán poslanec Pavol Paška zvolený za nášho predsedu.
Pán predseda, dovoľte, aby som vám k zvoleniu zo srdca zablahoželal. Dostali ste našu veľkú dôveru, ktorá je zároveň aj veľkým záväzkom viesť Národnú radu tak, aby naše rozhodnutia a naše konanie bolo na prospech záujmov všetkých občanov Slovenskej republiky. Dovoľte, aby som vám k tomu zo srdca zablahoželal a poprial, nech sa vám v tejto ústavnej funkcii darí. Všetko dobré.
Zároveň, panie poslankyne, páni poslanci, vás chcem informovať, že pán predseda ma požiadal, aby mohol vystúpiť v Národnej rade Slovenskej republiky.
Viete, býva dobrým zvykom, že novozvolený predseda Národnej rady prednáša prejav. Býva dobrým zvykom sa poďakovať a chcem aj na tomto mieste sa poďakovať, Paľko, tebe, pán predseda Pavol Hrušovský, za vedenie Národnej rady v tom veľmi turbulentnom a nie politicky veľmi priaznivom období. Ale chcem sa ti hlavne poďakovať za to, že si vrátil od toho októbra Národnej rade do rokovania štandard, pokoj a že si vytvoril ako druhý najvyšší ústavný činiteľ priaznivé podmienky pre slobodný a demokratický priebeh volieb. Ďakujem ti veľmi pekne.
Je to tak aj v politike. Nie je tomu tak dávno, kedy nové komunikačné spôsoby a elektronický spôsob komunikácie aj do politiky vniesol čosi, čo sa zdalo veľmi moderné. Najmä generačne. Som presvedčený ale o tom, že, áno, potrebujeme byť moderní, potrebujeme nájsť prístup ku všetkým generáciám, ale som zároveň presvedčený, že tento kamenný dom tu musí zostať. Preto, lebo má...
Áno, hľadajme nové formy. Možno budú trošku expresívnejšie, ten marketing patrí k prejavu a bez toho sa asi politika robiť nedá. Nebúrajme základy. Nikam to nevedie. Nech aj táto stavba, bez ohľadu na to, ako je kontroverzná historicky, je pre Slovákov symbolom demokracie a plurality.
Ešte raz vám veľmi pekne ďakujem za dôveru.
Pán predseda, ďakujem vám za úvodný príhovor pred poslancami Národnej rady Slovenskej republiky. Dovoľte, aby som vám symbolicky odovzdal teraz miesto, ktoré vám patrí ako novozvolenému predsedovi Národnej rady, zaujali ste svoje miesto predsedu a pokračovali v riadení rokovania ustanovujúcej schôdze Národnej rady Slovenskej republiky.
Dámy a páni, odchádza pán prezident Slovenskej republiky, Jeho Excelencia Ivan Gašparovič.
Odchod prezidenta SR Ivana Gašparoviča v sprievode doterajšieho predsedu NR SR Pavla Hrušovského.
Ďakujem veľmi pekne, dámy a páni, dovoľte vyhlásiť krátku trojminútovú prestávku. Predpokladám, že pán premiér a členovia vlády sa odoberú na Úrad vlády, pretože bude prebiehať prvé zasadnutie vlády. Vyhlasujem prestávku tri minúty.
Aha, pán Kaník.
Ďakujem. Keď som predsedal konferencii predsedov európskych parlamentov, tak tie vlajky tu boli, potom už nie. Ďakujem veľmi pekne. Takže krátka prestávka a budeme potom pokračovať v programe. Ďakujem pekne.
Vážené pani poslankyne, páni poslanci, poprosím vás, aby ste po krátkej prestávke zaujali svoje miesta, budeme pokračovať v programe ustanovujúcej schôdze.
Ďalším bodom v rokovaní programu ustanovujúcej schôdze je
návrh na určenie počtu podpredsedov Národnej rady Slovenskej republiky.
Návrh na určenie počtu máte v tlači pod č. 7. Táto tlač navrhuje, aby Národná rada mala štyroch podpredsedov. Poprosím vás, aby ste sa na to pozreli.
Otváram rozpravu k tomuto bodu programu. Pýtam sa, či má niekto záujem vystúpiť a predniesť aj iný návrh. Nie je tomu tak. Vyhlasujem rozpravu za skončenú a budeme hlasovať. Potrebujeme súhlas nadpolovičnej väčšiny prítomných poslancov.
Dámy a páni, dúfam, že máte svoje registračné karty. Budeme hlasovať o návrhu tlače č. 7, je to určenie počtu podpredsedov Národnej rady. Hlasujeme.
131 prítomných, 130 bolo za, 1 nehlasoval.
Konštatujem, že sme sa zhodli na tom, aby Národná rada v tomto volebnom období mala štyroch podpredsedov.
Pristúpime teraz k hlasovaniu alebo k tajnej voľbe podpredsedov Národnej rady Slovenskej republiky.
Je to tlač č. 8.
Rokovanie o návrhu na voľbu podpredsedov Národnej rady Slovenskej republiky, tlač 8.
Kandidátmi na základe dohôd sú, v abecednom poradí budem čítať, je to Ján Figeľ, Erika Jurinová, Jana Laššáková a Renáta Zmajkovičová.
Otváram rozpravu k tomuto návrhu. Nemám písomnú prihlášku, chce niekto ústne, dámy a páni? Ak nie, vyhlasujem rozpravu za skončenú.
Ešte predtým, ako pristúpime k samotnej voľbe, chcem vás upozorniť, že podľa čl. 90 ústavy podpredsedov Národnej rady volí Národná rada tajným hlasovaním nadpolovičnou väčšinou hlasov všetkých poslancov.
Podľa schváleného volebného poriadku sa podpredsedovia Národnej rady volia spoločným hlasovacím lístkom.
Chcem vás požiadať, dámy a páni, hlavne - neberte to v zlom - kolegyne a kolegov, ktorí sú po prvýkrát v Národnej rade, aby ste u každého kandidáta bez ohľadu na váš názor na tom lístku zaznamenali váš postoj, pretože ak len u jedného neoznačíte, je tento lístok neplatný. To znamená, bez ohľadu na tip vašej voľby pri každom mene, prosím vás, zaznamenajte svoj postoj. Ďakujem veľmi pekne.
Poprosím teraz overovateľov, aby sa ujali svojej funkcie, a pristúpime k tajnému hlasovaniu.
Vážené pani poslankyne, páni poslanci, chcem sa opýtať, či každý využil svoje právo na tajnú voľbu. Poprosím tých, ktorí ešte nie, aby tak urobili, pretože o chvíľočku uzatvorím tajné voľby.
Priatelia, využil každý právo voľby, môžem uzatvoriť voľbu? Pravdepodobne áno. Takže končím tajné hlasovanie o podpredsedoch Národnej rady a vyhlasujem prestávku, ktorá umožní spočítať hlasy, do 19.00 hod. Ďakujem pekne.
Prerušenie rokovania o 18.19 hodine. Spracúvanie výsledkov tajného hlasovania.
Pokračovanie rokovania o 18.48 hodine.
Vážené kolegyne, vážení kolegovia, poprosím vás, budeme pokračovať po prestávke v rokovaní programu Národnej rady.
Poprosím overovateľa, aby nás oboznámil s výsledkom tajnej voľby. Pán poslanec, nech sa páči.
Ostáva len skonštatovať ešte raz, že pán Ján Figeľ, Erika Jurinová, Jana Laššáková a Renáta Zmajkovičová budú v tomto volebnom období podpredsedami Národnej rady.
Poprosím ich, aby zaujali miesto.
Ďakujem pekne. Je to osviežujúce (povedané so smiech a zasmiatie sa v sále). Teším sa na spoluprácu. Ešte raz ďakujem všetkým kolegyniam a kolegom za svoj názor, ktorý prejavili v tajnej voľbe, a umožnili mi doplniť vedenie parlamentu.
zriadením Výboru Národnej rady Slovenskej republiky pre európske záležitosti a návrhom na určenie počtu jeho členov.
Výbor pre európske záležitosti zriaďuje Národná rada Slovenskej republiky podľa príslušných ustanovení o rokovacom poriadku. Členovia sa volia na základe princípu pomerného zastúpenia politických strán, za ktoré boli poslanci zvolení. Na základe uvedeného je potrebné, aby Národná rada určila počet členov výboru.
Tlač je pod číslom 9, dúfam, že ste sa s ňou oboznámili.
Otváram rozpravu o tomto návrhu. Nemám písomnú prihlášku. Pýtam sa, či chce niekto, kolegyne, kolegovia, využiť túto príležitosť a vystúpiť. Asi nie. Vyhlasujem rozpravu za skončenú. Pristúpime k hlasovaniu.
Národná rada zriaďuje výbor pre európske záležitosti a určuje, že výbor bude mať 15 členov vrátane jeho predsedu. Budeme hlasovať. Hlasujeme.
Zriadili sme európsky výbor a určili, že bude mať 15 členov.
Národná rada už zriadila mandátový a imunitný výbor, výbor pre nezlučiteľnosť funkcií, výbor pre európske záležitosti.
Návrh na zriadenie ďalších výborov je tlač pod číslom 10.
Otváram rozpravu. Chce niekto predložiť iný návrh alebo vyjadriť sa v rozprave? Nie. Vyhlasujem rozpravu za skončenú a pristúpime k hlasovaniu. Potrebujeme nadpolovičnú väčšinu prítomných poslancov.
Hlasovať budeme jedným hlasovaním o zriadení ďalších výborov tak, ako to určuje tlač uvedená pod číslom 10. Hlasujeme.
138 prítomných, 137 bolo za, 1 sa zdržal.
Zriadili sme týmto hlasovaním ústavnoprávny výbor, výbor pre financie a rozpočet, výbor pre hospodárske záležitosti, výbor pre pôdohospodárstvo a životné prostredie, výbor pre verejnú správu a regionálny rozvoj, výbor pre sociálne veci, výbor pre zdravotníctvo, výbor pre obranu a bezpečnosť, zahraničný výbor, výbor pre vzdelanie, vedu, mládež a šport, výbor pre kultúru a médiá a výbor pre ľudské práva a národnostné menšiny.
Ďalším programom je voľba predsedov výborov. Budeme hlasovať o voľbe predsedu výboru pre európske záležitosti a predsedov ďalších výborov tak, ako sme ich zriadili na základe tlače č. 10. Návrh na voľbu predsedov je tlač 11 a dodatok je 11a.
Rokovanie o návrhu na voľbu predsedov výborov Národnej rady Slovenskej republiky, tlač 11.
Otváram rozpravu. Nemám písomnú prihlášku. Pýtam sa, či chce niekto vystúpiť v rozprave. Nie. Vyhlasujem rozpravu za skončenú.
Dámy a páni, pristúpime k voľbe predsedov výborov Národnej rady Slovenskej republiky. Bude to tajná voľba, kde je potrebná nadpolovičná väčšina prítomných poslancov. Voľba bude prebiehať osobitnými hlasovacími lístkami, sú farebne odlíšené a postupovať budeme podľa obvyklého poriadku. A spôsob ešte raz opäť pripomínam kolegyniam a kolegom, aby na každom lístku a pri každých návrhoch označili svoju voľbu.
Poprosím overovateľov.
Kolegyne, kolegovia, dúfam, že ste všetci využili svoje právo na tajnú voľbu predsedov výboru. Ak áno, končím tajnú voľbu. Počkáme na spočítanie hlasov, možno to bude trvať trošku dlhšie, potom bude nasledovať vyhlásenie. Podľa toho, ako budú navolení predsedovia výborov, požiadam ich hneď o zvolanie počas výkonu tajnej voľby predsedov osobitných kontrolných výborov prvých zasadnutí výborov, aby mohla prebehnúť voľba podpredsedov a overovateľov, aby sme trošku ten čas efektívne využívali, dobre?
Takže počkáme teraz najmä na vyhlásenie výsledkov tajnej voľby, kto z predsedov výborov bude mať mandát na zvolanie zasadnutia výborov.
Dámy a páni, budeme pokračovať vyhlásením výsledkov tajnej voľby.
Poprosím pána poslanca Gogu, aby nás oboznámil s výsledkami tajnej voľby predsedov výborov.
Ďakujem pekne. Vážený pán predseda, kolegyne, kolegovia, dovoľte, aby som vám predniesol zápisnice z výsledkov tajného hlasovania o nasledovných výboroch:
- Výbor Národnej rady Slovenskej republiky pre európske záležitosti. Na tajnom hlasovaní sa zúčastnilo 143 poslancov, všetci odovzdali hlasovacie lístky a všetky lístky boli platné.
Za Ľuboša Blahu ako predsedu Výboru Národnej rady Slovenskej republiky pre európske záležitosti hlasovalo za 127 poslancov, proti 7 poslancov, zdržalo sa 9 poslancov.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre európske záležitosti zvolený pán Ľuboš Blaho.
- Výbor, Ústavnoprávny výbor Národnej rady Slovenskej republiky. 143 hlasovacím lístkov bolo odovzdaných, hlasovalo 143 poslancov, všetky hlasovacie lístky boli platné.
Za Róberta Madeja hlasovalo 124 poslancov, proti bolo 9, zdržalo sa 10 poslancov.
Overovatelia konštatujú, že v tajnom hlasovaní bol za predsedu Ústavnoprávneho výboru Národnej rady Slovenskej republiky zvolený pán Róbert Madej.
- Výsledky tajného hlasovania o návrhu na voľbu predsedu Výboru Národnej rady Slovenskej republiky pre financie a rozpočet. 143 hlasovacích lístkov, všetky lístky boli platné a všetci odovzdali.
Za pána Daniela Duchoňa hlasovalo 129 poslancov, proti 6, zdržalo sa 8 poslancov.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre financie a rozpočet zvolený pán Daniel Duchoň.
- Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre hospodárske záležitosti. 143 hlasovacích lístkov bolo odovzdaných, 143 poslancov hlasovalo, z nich bol 1 lístok neplatný.
Zo 142 platných hlasovacích lístkov za pána Jána Hudackého hlasovalo 112 poslancov, proti 19, zdržalo sa 11.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre hospodárske záležitosti zvolený pán Ján Hudacký.
- Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre pôdohospodárstvo a životné prostredie. Bolo odovzdaných 143 hlasovacích lístkov, všetky boli platné.
Za pána Mikuláša Hubu hlasovalo 126 poslancov, proti bolo 9, zdržalo sa 8 poslancov.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre pôdohospodárstvo a životné prostredie zvolený pán Mikuláš Huba.
- Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre verejnú správu a regionálny rozvoj.
Zo 143 hlasovacích lístkov, ktoré boli všetky platné a boli odovzdané, za pána Igora Chomu hlasovalo 129 poslancov, proti 9, zdržali sa 5 poslanci.
Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre sociálne veci. Bolo odovzdaných a vrátených 143 hlasovacích lístkov, všetky boli platné.
Za pána Jána Podmanického hlasovalo 130 poslancov, proti boli 4, zdržali sa 9 poslanci.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre sociálne veci zvolený pán Ján Podmanický.
- Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre zdravotníctvo. Bolo odovzdaných 143 hlasovacích lístkov, všetky boli platné.
Za pána Richarda Rašiho hlasovalo 131 poslancov, proti 7 poslancov, zdržali sa 5 poslanci.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre zdravotníctvo zvolený pán Richard Raši.
- Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre obranu a bezpečnosť. Bolo odovzdaných a prijatých 143 hlasovacích lístkov, všetky boli platné.
Za pána Jaroslava Bašku hlasovalo 132 poslancov, proti boli 6, zdržali sa 5.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre obranu a bezpečnosť zvolený pán Jaroslav Baška.
- Zápisnica o výsledku tajného hlasovania o návrhu na voľbu predsedu Zahraničného výboru Národnej rady Slovenskej republiky. 143 hlasovacích lístkov bolo odovzdaných a 143 lístkov sa vrátilo, všetky boli platné.
Za pána Františka Šebeja hlasovalo 123 poslancov, proti boli 10, zdržali sa 10 poslanci.
Overovatelia konštatujú, že v tajnom hlasovaní bol za predsedu Zahraničného výboru Národnej rady Slovenskej republiky zvolený pán František Šebej.
- Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre vzdelanie, vedu, mládež a šport. 143 hlasovacích lístkov bolo odovzdaných a prijatých, všetky boli platné.
Za pána Mojmíra Mamojku hlasovalo 130 poslancov, proti 8, zdržali sa 5 poslanci.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre vzdelanie, vedu, mládež a šport zvolený Mojmír Mamojka.
- Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre kultúru a médiá. Bolo odovzdaných a prijatých 143 hlasovacích lístkov, všetky boli platné.
Za pána Dušana Jarjabka hlasovalo 131 poslancov, proti 5, zdržali sa 7 poslanci.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre kultúru a médiá zvolený pán Dušan Jarjabek.
- Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky pre ľudské práva a národnostné menšiny. Zo 143 hlasovacích lístkov, ktoré boli odovzdané a prijaté, boli všetky platné.
Za pána Rudolfa Chmela hlasovalo 123 poslancov, proti 10, zdržali sa 10 poslanci.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky pre ľudské práva a národnostné menšiny zvolený pán Rudolf Chmel.
Vyhlasujem, že Národná rada zvolila predsedov výborov tak, ako uviedol overovateľ.
Dámy a páni, ja vás poprosím, aby ste zaujali svoje miesta.
Pokiaľ zvolení predsedovia výborov zaujmú svoje miesta, budeme pokračovať 15. bodom programu, ktorým je voľba ďalších členov Výboru Národnej rady pre európske záležitosti a voľba náhradných členov.
Podľa príslušných ustanovení zákona sa členovia výboru pre európske záležitosti volia na základe princípu pomerného zastúpenia. Ďalej zákon ustanovuje, že za každého člena tohto výboru musí Národná rada zvoliť aj náhradného člena.
Dámy a páni, máte tento návrh na voľbu v tlači pod číslom 12.
Rokovanie o návrhu na voľbu ďalších členov Výboru Národnej rady pre európske záležitosti a voľbu náhradných členov tohto výboru, tlač 12.
Otváram rozpravu. Pýtam sa, či chce niekto zaujať v rozprave postoj. Nech sa páči, pán poslanec Kaník. Nie? Nech sa páči. Končím možnosť sa prihlásiť do rozpravy.
Vážený pán predseda, vážení poslanci, ja len avizujem, som to pánovi predsedovi povedal, ale keďže to nezaznelo, aby sme neodhlasovali tak, ako to nemá byť, že navrhujeme zmenu v časti B, to sú náhradníci, kde za meno Ľudovít Kaník sa meno Ľudovít Kaník nahradzuje menom Magdaléna Vášáryová. Ďakujem.
Ďakujem pekne. Uzatváram rozpravu.
Budeme hlasovať, budeme najprv hlasovať o návrhu pána poslanca Kaníka, ktorý navrhol, aby bol nahradený ako náhradník vo výbore pre európske záležitosti pani poslankyňou Vášáryovou. Budeme hlasovať. Hlasujeme. Je to parlamentná tlač, vyžaduje to procedurálny postup. Za.
141 prítomných, 137 bolo za, 4 sa zdržali.
Konštatujem, že sme návrh pána poslanca Kaníka schválili.
A budeme teraz hlasovať o návrhu so schváleným pozmeňujúcim návrhom pána poslanca Kaníka. Hlasujeme.
135 prítomných, 134 za, 1 sa zdržal.
Konštatujem, že sme zvolili členov Výboru Národnej rady pre európske záležitosti a takisto aj náhradníkov v tomto výbore.
Budeme pokračovať voľbou ďalších členov výborov Národnej rady Slovenskej republiky, je to tlač č. 13.
Rokovanie o návrhu na voľbu ďalších členov výborov Národnej rady Slovenskej republiky, tlač 13.
Otváram rozpravu. Nemám žiadnu prihlášku písomne. Pýtam sa, či chce niekto vystúpiť. Nie. Vyhlasujem rozpravu za skončenú.
A budeme hlasovať o návrhu na voľbu členov výborov Národnej rady tak, ako je to uvedené v tlači č. 13. Hlasujeme.
141 prítomných, 140 za, 1 nehlasoval.
Konštatujem, že sme schválili návrh na zloženie výborov.
Budeme teraz hlasovať o zložení ústavnoprávneho výboru. Hlasujeme.
Schválili sme zloženie ústavnoprávneho výboru.
Budeme pokračovať hlasovaním o Výbore Národnej rady pre financie a rozpočet. Hlasujeme.
140 prítomných, všetci boli za.
Schválili sme výbor pre financie a rozpočet.
Ďalšie hlasovanie bude o výbore pre hospodárske záležitosti.
140 prítomných, 139 za, 1 sa zdržal.
Máme výbor pre hospodárske záležitosti.
Budeme teraz hlasovať o voľbe členov výboru pre pôdohospodárstvo a životné prostredie.
Schválili sme členov výboru pre pôdohospodárstvo.
Budeme hlasovať teraz o výbore pre verejnú správu a regionálny rozvoj.
Schválili sme výbor pre verejnú správu a regionálny rozvoj.
Budeme hlasovať o výbore pre sociálne veci.
142 prítomných, všetci boli za.
Schválili sme výbor pre sociálne veci.
Budeme hlasovať o výbore pre zdravotníctvo.
Schválili sme členov výboru pre zdravotníctvo.
Nasleduje obrana a bezpečnosť.
140 prítomných, všetci za.
Pozn. red.: Boli schválení členovia výboru pre obranu a bezpečnosť.
Budeme hlasovať o zložení zahraničného výboru.
141 prítomných, všetci boli za.
Krátka poznámka.
Pána poslanca Šebeja sme zvolili za predsedu zahraničného výboru. Ďakujem pekne. A, samozrejme, schválili sme aj zloženie zahraničného výboru.
Budeme hlasovať o výbore pre vzdelávanie, vedu, mládež a šport.
142 prítomných, 141 za, 1 nehlasoval.
Schválili sme aj členov výboru pre vzdelávanie, vedu, mládež a šport.
Budeme hlasovať o zložení výboru pre kultúru a médiá.
Odsúhlasili sme členov výboru pre kultúru a médiá.
A ešte budeme hlasovať o výbore pre ľudské práva a národnostné menšiny.
140 prítomných, 139 za, 1 nehlasoval.
Schválili sme aj zloženie výboru pre ľudské práva a národnostné menšiny.
Ďakujem, kolegyne, kolegovia.
Budeme pokračovať zriadením osobitných kontrolných výborov na kontrolu činnosti Národného bezpečnostného úradu, na kontrolu činnosti Slovenskej informačnej služby, na kontrolu činnosti Vojenského obranného spravodajstva a takisto budeme rozhodovať o určení počtu členov týchto výborov.
Tieto výbory sú zriadené zo zákona o rokovacom poriadku a je vymedzená aj ich pôsobnosť, princíp zloženia je pomerný v rámci poslaneckého klubu alebo poslaneckých klubov vzhľadom na počet, ktorý určíme.
Materiál má alebo tlač má č. 14.
Rokovanie o zriadení Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a návrhu na určenie počtu členov týchto výborov, tlač 14.
Navrhujeme, aby osobitné kontrolné výbory počtom boli obsadené číslom 15.
Otváram rozpravu. Nemám prihlášku. Pýtam sa, chce niekto k tomuto vystúpiť? Ak nie, ďakujem. Uzatváram rozpravu.
A budeme hlasovať o najprv zriadení týchto výborov a o určení počtov v týchto výboroch, ako je to v tlači č. 14. Hlasujeme.
141 prítomných, 141 za.
Zriadili sme výbory a určili počet členov.
Teraz budeme hlasovaním zriaďovať výbor na preskúmavanie rozhodnutí Národného bezpečnostného úradu, ktorý podľa návrhu má mať 11 členov vrátane predsedu.
Takisto princíp zloženia je stanovený zákonom. Tlač je to č. 15.
Rokovanie o zriadení Výboru Národnej rady Slovenskej republiky na preskúmavanie rozhodnutí Národného bezpečnostného úradu, tlač 15.
Otváram rozpravu. Nie je záujem o rozpravu. Vyhlasujem ju za skončenú.
A budeme hlasovať. Hlasujeme.
Zriadili sme výbor a určili počet členov.
Ďalší bod programu je voľba predsedov osobitných kontrolných výborov Národnej rady a predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu, je to tlač č. 16.
Rokovanie o návrhu na voľbu predsedov osobitných kontrolných výborov Národnej rady a predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu, tlač 16.
Otváram rozpravu. Nemá nikto záujem. Vyhlasujem ju za skončenú.
Podľa čl. 92 Ústavy Slovenskej republiky predsedov výborov volí Národná rada tajným hlasovaním.
Budeme postupovať podľa spôsobu, ktorý ste si už dnes vyskúšali. Je to osobitnými hlasovacími lístkami, ktoré sú farebne rozlíšené.
Poprosím overovateľov (ruch v sále), dámy a páni, venujte mi, prosím vás, ešte chvíľočku pozornosti.
Vzhľadom na to, že je pokročilá hodina, aby sme využili trošku ten čas, aj keď možno neobvykle, poprosím vzhľadom na to, že sme u riadnych výborov, ktoré sme zriadili a kde sme zvolili predsedov, aby si títo predsedovia aj počas výkonu tajného hlasovania pri osobitných výboroch zvolali zasadnutie výborov, na ktorých by krátko prebehla procedúra voľby podpredsedov a overovateľa tak, aby po skončení sme mohli potom ukončiť program tejto ustanovujúcej schôdze.
Takže, prosím vás, operatívne, flexibilne, prebieha tajná voľba.
Poprosím teraz predsedov, zvolených predsedov riadnych výborov, aby si stanovili miesto stretnutia výborov, kde krátko prebehne procedúra navolenia podpredsedov a overovateľov.
Zatiaľ bude prebiehať tajná voľba a potom budeme pokračovať v programe sčítaním, vyhlásením a programom. Je už predsa len pokročilá hodina, aby sme zbytočne nestrácali čas. Ďakujem pekne.
Nech sa páči, pán predseda Podmanický, sociálne veci.
Ďakujem pekne. Zvolávam zasadnutie výboru pre sociálne veci počas spočítavania hlasov počas tajnej voľby, počas spočítavania hlasov, na č. 245, 2. poschodie. Ďakujem.
Pán predseda výboru pre vzdelávanie, pán Mamojka.
Ďakujem za slovo. Takisto poprosím členov výboru pre vedu, vzdelávanie, mládež a šport, ihneď ako začne spočítavanie hlasov, tak sa stretneme na zasadačke č. 33. Ďakujem.
Pán poslanec Jarjabek, pán predseda výboru pre kultúru.
Ďakujem za slovo, pán predseda. Poprosím členov výboru pre kultúru a médiá, je to miestnosť 32 na prízemí. Takisto, hneď ako sa začne sčítanie hlasov, poprosil by som, v miestnosti č. 32, členov výboru pre kultúru a médiá. Ďakujem.
Pán predseda ústavnoprávneho výboru, pán poslanec Madej.
Ďakujem pekne, pán predseda. Tiež poprosím členov ústavnoprávneho výboru, aby sa zišli na 1. ustanovujúcej schôdzi ústavnoprávneho výboru v miestnosti 150 na 1. poschodí v miestnosti ústavnoprávneho výboru v termíne začatia sčítavania hlasov. Ďakujem pekne.
Pán predseda zdravotníckeho výboru, pán poslanec Raši.
Ďakujem pekne. Poprosím členov výboru pre zdravotníctvo, aby prišli do miestnosti 143 na 1. poschodí. Takisto v stanovenom čase.
Pán predseda zahraničného výboru, pán poslanec Šebej.
Ďakujem, pán predseda. Poprosím členov zahraničného výboru, aby sa zišli v miestnosti 183 ihneď, ako sa začnú spočítavať hlasy. Je to miestnosť na tej strane, kde sú prezencie, prvé dvere vľavo na chodbe.
Pán predseda branno-bezpečnostného výboru, pán poslanec Baška.
Ďakujem za slovo. Vážené kolegyne, kolegovia, dovoľte mi najskôr poďakovať za prejavenú dôveru za zvolenie za predsedu výboru pre obranu a bezpečnosť. A zároveň mi dovoľte zvolať prvé rokovanie výboru do miestnosti č. 34, to je na prízemí, pre nových kolegov poslancov, je to vlastne po vašej pravej strane, dole na prízemí hneď prvá miestnosť. A urobíte to hneď po odvolení, tajnom. Ďakujem.
Pán predseda výboru pre verejnú správu, pán poslanec Choma.
Igor Choma, pán poslanec NR SR
Ďakujem pekne. Zvolávam výbor pre verejnú správu a regionálny rozvoj do miestnosti č. 147 ihneď po odhlasovaní. Ďakujem.
Pán predseda výboru pre ľudské práva, pán poslanec Chmel.
Ďakujem pekne. Zvolávam výbor pre ľudské práva a národnostné menšiny do č. 149 na 1. poschodí. Ďakujem.
Pán predseda výboru pre poľnohospodárstvo a životné prostredie, pán poslanec Huba.
Ďakujem za slovo aj za prejavenú dôveru a zvolávam výbor pre pôdohospodárstvo a životné prostredie do zasadacej miestnosti č. 148 na 1. poschodí, týmto smerom (rečník ukazuje rukou smer), na konci chodby. Ďakujem. A hneď teda po skončení tajného hlasovania.
Pán predseda hospodárskeho výboru, pán poslanec Hudacký.
Ďakujem pekne, pán predseda. Ja by som si dovolil pozvať členov výboru pre hospodárske záležitostí do miestnosti č. 30 na prízemí. Ďakujem pekne. Hneď po sčítavaní.
Pán predseda výboru pre európske záležitosti, pán poslanec Blaha.
Pán predseda výboru, pán poslanec Beblavý.
Ďakujem pekne. Chcel by som poprosiť členov výboru pre nezlučiteľnosť funkcií, aby po skončení zasadnutia ustanovujúcich ich obvyklých výborov prišli do miestnosti 76 na prízemí na ustanovujúcu schôdzu výboru pre nezlučiteľnosť funkcií. Ďakujem.
Pán predseda Národnej rady, ja viem, že naháňame trošku čas, ale mne sa nezdá tento postup, ktorý ste zvolili, celkom korektný voči tým poslancom, ktorí sú overovatelia. A niektorí z nich budú aj volení na podpredsedov. Takže sa mi zdá, že zbytočne naháňame čas. A navrhujem, aby sme dodržali pôvodný program tak, ako bol navrhnutý. Jednoducho ja som není teraz overovateľ, ale keby som, tak by som sa chcel zúčastniť tej voľby.
Pán predseda výboru pre financie, rozpočet, pán poslanec Duchoň.
Kolegyne, kolegovia, dovoľte vysvetlenie. Samozrejme, prebehne tajná voľba a, samozrejme, predpokladám, že predsedovia, zvolení predsedovia výborov majú toľko skúseností, aby organizovali priebeh stretnutia, prvého stretnutia zasadnutia výborov tak, aby každému bolo umožnené.
Predpokladám, že sú veľmi jasné dohody na personálnych nomináciách, a dúfam, že to väčšine vyhovuje, aby sme priebeh schôdze a zasadnutia, prvé zasadnutia výborov urobili spôsobom, ktorý, samozrejme, nebude niekoho znevýhodňovať. Tam, kde bude potrebné počkať na niekoho z overovateľov, tak vás poprosím, aby ste počkali.
Vyhlasujem ukončenie tajnej voľby. Počkáme si na spočítanie hlasov a vyhlásenie povereným overovateľom.
Vážené kolegyne, kolegovia, poprosím vás, aby ste zaujali miesto v rokovacej sále, aby mohol overovateľ zodpovedný za oznámenie výsledkov tajného hlasovania predniesť správu.
Vážené kolegyne, kolegovia, využijem netradične tento čas. Našli sa jedny okuliare. Keďže ja už tiež bez nich nemôžem, viem, aké je dôležité mať ich, takže skúste... Á, Vladko.
Poprosím pána poslanca Gogu, aby ako poverený overovateľ nás oboznámil s výsledkami tajnej voľby.
Ďakujem za slovo. Vážený pán predseda Národnej rady, kolegyne, kolegovia, dovoľte mi, aby som vás informoval a prečítal
- zápisnicu o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu. Išlo o tajné hlasovanie. Celkom bolo odovzdaných 141 hlasovacích lístkov. Všetky boli platné a 141 poslancov aj hlasovalo.
Za Martina Fecku hlasovalo 128 poslancov, proti boli 3, zdržali sa 11 poslanci.
Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti NBÚ zvolený pán Martin Fecko.
- Zápisnica o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby. Celkom bolo odovzdaných 141 hlasovacích lístkov. Takisto poslancov sa 141 zúčastnilo hlasovania. Všetky hlasovacie lístky boli platné.
Za Daniela Lipšica hlasovalo 116 poslancov, proti 15, zdržalo sa 10 poslancov.
Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby zvolený pán Daniel Lipšic.
- Zápisnica o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva. Celkovo bolo odovzdaných 141 hlasovacích lístkov. Takisto toľko poslancov bolo prítomných a hlasovalo. Všetci odovzdali lístky a všetky boli platné.
Za Martina Fedora hlasovalo za 129 poslancov, proti 7 poslancov, zdržali sa 5 poslanci.
Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva zvolený pán Martin Fedor.
- Zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu. Celkovo bolo vydaných 141 hlasovacích lístkov. Takisto toľko poslancov hlasovalo. Všetky lístky boli platné.
Za Gábora Gála hlasovalo 127 poslancov, proti boli 5, zdržali sa 9 poslanci.
Overovatelia konštatujú, že v tajnom hlasovaní bol za predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu zvolený pán Gábor Gál.
Pozn. red.: Za predsedu Osobitného kontrolného výboru Národnej rady Slovenskej republiky na kontrolu činnosti NBÚ zvolený Martin Fecko.Za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby zvolený Daniel Lipšic.Za predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva zvolený Martin Fedor.Za predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu zvolený Gábor Gál.
Poprosím zvolených predsedov, aby zaujali svoje miesta a budeme pokračovať 20. bodom, ktorým je voľba ďalších členov osobitných kontrolných výborov.
Je to tlač č. 11. Návrh na voľbu ďalších členov uvedených výborov má číslo 17.
(Rokovanie o návrhu na voľbu ďalších členov osobitných kontrolných výborov Národnej rady Slovenskej republiky a Výboru Národnej rady Slovenskej republiky na preskúmavanie rozhodnutí Národného bezpečnostného úradu, tlač 17.)
Otváram rozpravu. Pýtam sa, či má niekto záujem vystúpiť. Nie. Vyhlasujem rozpravu za skončenú.
A budeme hlasovať o návrhu k zloženiu jednotlivých výborov.
Najskôr budeme hlasovať o návrhu na voľbu ďalších členov Osobitného kontrolného výboru na kontrolu činnosti Národného bezpečnostného úradu. Hlasujeme.
(Hlasovanie.) 127 prítomných, 125 bolo za, 2 nehlasovali.
Konštatujem, že sme zvolili ďalších členov výboru na kontrolu činnosti NBÚ.
Druhé hlasovanie bude o návrhu na voľbu členov výboru na kontrolu SIS. Hlasujeme.
(Hlasovanie.) 130 prítomných, všetci boli za.
Konštatujem, že sme schválili zloženie výboru na kontrolu SIS.
Teraz budeme hlasovať o zložení výboru na kontrolu Vojenského obranného spravodajstva.
(Hlasovanie.) 128 prítomných, všetci boli za.
Schválili sme zloženie výboru.
A ešte jedno hlasovanie o zložení výboru na preskúmavanie rozhodnutí Národného bezpečnostného úradu.
(Hlasovanie.) 127 prítomných, všetci boli za.
Schválili sme zloženie výboru na preskúmavanie rozhodnutí Národného bezpečnostného úradu.
Vážené pani poslankyne, vážení páni poslanci, naplnili sme program ustanovujúcej schôdze.
Chcem sa ešte opýtať predsedov, ktorí boli zvolení a ktorých som požiadal, aby zvolali zasadnutie, prvé zasadnutie výborov, či tieto zasadnutia prebehli a či boli tak, ako som požadoval, navolení funkcionári, podpredsedovia a overovatelia. Ak má niekto problém so zasadnutím výboru, bol by som rád, keby mi dal vedieť.
Chcem požiadať novozvolených predsedov osobitných kontrolných výborov, aby si zorganizovali prvé zasadnutie výborov tak, ako sme odsúhlasili ich zloženie, v priebehu nasledujúcich dní po ukončení Veľkonočných sviatkov.
Takže, pán poslanec Gál.
Ďakujem. Zvolávam zasadnutie výboru na kontrolu činnosti Vojenského spravodajstva do miestnosti č. 34. Je to výbor pre obranu a bezpečnosť. Ďakujem.
Ďakujem. Zvolávam prvé zasadnutie výboru pre kontrolu činnosti NBÚ na číslo dverí 71, to je v ubytovacom zariadení v tomto trakte, o 10 minút po skončení tejto schôdze.
Pán predseda Beblavý.
Ďakujem. Ja len chcem pripomenúť kolegom z výboru pre nezlučiteľnosť funkcií, že keďže sa nám nepodarilo stretnúť v tejto prestávke, tak zvolávam teraz hneď po ukončení schôdze prvé zasadnutie výboru. Ďakujem.
Pán predseda európskeho výboru Blaha.
Pán predseda výboru na kontrolu SIS, pán poslanec Lipšic.
Ďakujem, pán predseda. Zvolávam prvú schôdzu osobitného kontrolného výboru na kontrolu činnosti SIS o päť minút hneď po skončení schôdze do ubytovacieho traktu č. 71. Hneď po skončení schôdze.
Ďakujem pekne. Je to všetko, dámy a páni?
Vážené pani poslankyne, vážení páni poslanci, prerokovali sme program ustanovujúcej schôdze. Chcem sa všetkým veľmi pekne poďakovať za veľmi korektný a veľmi dôstojný priebeh.
Chcem vám všetkým zaželať pekné sviatky, trošku oddychu a dúfam, že sa opäť stretneme už na veľmi dôležitej schôdzi, počas ktorej budeme prerokovávať Programové vyhlásenie vlády a budeme vyslovovať dôveru vláde Slovenskej republiky.
Príjemné sviatky a zvolávam teraz neformálne poslanecké grémium. Ihneď.
Rokovanie 1. schôdze NR SR sa skončilo o 21.26 hodine.
1. deň rokovania, 2. 5. 2012 »